Contestațiile se depun la secretariatul Colegiului ,,N.V. Karpen” Bacău, luni 25.03.2024, în intervalul orar 08:00-12:00. Contestațiile se fac pentru fiecare subiect, pe fiecare disciplină, la care elevul consideră că punctajul acordat de profesorii evaluatori este diferit de cel al propriei evaluări. Rezolvarea contestațiilor se face conform prevederilor art. 40 și ale art. 43 din Metodologia-cadru de organizare şi desfăşurare a competiţiilor şcolare, aprobată cu Ordinul ministrului educaţiei, cercetării, tineretului şi sportului nr. 3035/2012, cu modificările și completările ulterioare. Contestaţiile sunt admise în cazul în care diferenţa dintre punctajul iniţial la disciplina la care a depus contestație şi cel obţinut la contestaţii este mai mare sau egal cu 5% din punctajul total al probei teoretice sau practice obținut la fiecare disciplină de concurs. Pentru lucrările la care punctajul inițial pe disciplină este mai mare de 23,75 puncte, se va admite orice diferență de punctaj la reevaluare, în plus sau în minus. Pentru elevii din județ contestațiile pot fi depuse prin e-mail, la adresele: colegiultehnicdecomunicatiinvasilescukarpenbacau@e-isjbacau.ro și icsp2024bc@gmail.com Se pot depune contestații numai pe lucrarea proprie. Inspectori școlari, Prof. Mihaela POPOVICI, Prof. Georgeta - Irina RUSU, Prof. Laura – Mihaela PRUTEANU, Prof. dr. Ovidiu BUHUCIANU